**ROKIŠKIO RAJONO SAVIVALDYBĖS TARYBA**

**SPRENDIMAS**

**DĖL ROKIŠKIO RAJONO SAVIVALDYBĖS KAPINIŲ TVARKYMO IR PRIEŽIŪROS TAISYKLIŲ PATVIRTINIMO**

2023 m. rugsėjo 28 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 6 straipsnio 41 punktu, 15 straipsnio 2 dalies 28 punktu, Lietuvos Respublikos žmonių palaikų laidojimo įstatymo 31 straipsniu, Lietuvos Respublikos Vyriausybės 2008-11-19 nutarimu Nr. 1207 „Dėl Lietuvos Respublikos žmonių palaikų laidojimo įstatymo įgyvendinimo teisės aktų patvirtinimo“, Rokiškio rajono savivaldybės taryba nusprendžia:

1. Patvirtinti Rokiškio rajono savivaldybės kapinių tvarkymo ir priežiūros taisykles (pridedama).

2. Pripažinti netekusiu galios Rokiškio rajono savivaldybės tarybos 2008-10-31 sprendimą Nr. TS-10.191 ,,Dėl Rokiškio rajono savivaldybės teritorijoje esančių kapinių tvarkymo taisyklių patvirtinimo“.

Savivaldybės meras Ramūnas Godeliauskas

Audronė Gavėnienė

**ROKIŠKIO RAJONO SAVIVALDYBĖS TARYBOS SPRENDIMO ,,DĖL ROKIŠKIO RAJONO SAVIVALDYBĖS KAPINIŲ TVARKYMO IR PRIEŽIŪROS TAISYKLIŲ PATVIRTINIMO“**

**AIŠKINAMASIS RAŠTAS**

*2023-09-28*

Projekto rengėjas – Audronė Gavėnienė, Architektūros ir paveldosaugos skyriaus vyriausioji specialistė

Pranešėjas komitetų ir Tarybos posėdžiuose – Audronė Gavėnienė, Architektūros ir paveldosaugos skyriaus vyriausioji specialistė

|  |  |  |
| --- | --- | --- |
| 1. | Sprendimo projekto tikslas ir uždaviniai | Patvirtinti Rokiškio rajono savivaldybės kapinių tvarkymo ir priežiūros taisykles.Šiuo sprendimu tvirtinamos kapinių tvarkymo ir priežiūros taisyklės ir pripažįstamas netekusiu galios Rokiškio rajono savivaldybės tarybos 2008-10-31 sprendimas Nr. TS-10.191 ,,Dėl Rokiškio rajono savivaldybės teritorijoje esančių kapinių tvarkymo taisyklių patvirtinimo“. |
| 2.  | Šiuo metu galiojančios ir teikiamu klausimu siūlomos naujos teisinio reguliavimo nuostatos | Lietuvos Respublikos vietos savivaldos įstatymasLietuvos Respublikos žmonių palaikų laidojimo įstatymo 31 straipsnis numato, kad „Savivaldybių vykdomosios institucijos, vadovaudamosi šiuo įstatymu ir kitais teisės aktais, Vyriausybės nustatyta tvarka organizuoja kapinių priežiūrą, koordinuoja ir kontroliuoja kapinių prižiūrėtojų darbą.”Lietuvos Respublikos Vyriausybės 2008-11-19 nutarimu Nr. 1207 „Dėl Lietuvos Respublikos žmonių palaikų laidojimo įstatymo įgyvendinimo teisės aktų patvirtinimo“, patvirtintuose aprašuose ir taisyklėse yra numatyta, kad leidimai laidoti išduodami savivaldybės tarybos nustatyta tvarka, laidojimo ir kapinių lankymo tvarką viešosioms kapinėms nustato savivaldybė. Bus patvirtintos parengtos Rokiškio rajono savivaldybės kapinių tvarkymo ir priežiūros taisyklės. |
| 3. | Laukiami rezultatai | Rokiškio rajono savivaldybės kapinių tvarkymo ir priežiūros taisyklės atitiks Lietuvos Respublikos žmonių palaikų laidojimo įstatymo reikalavimus. |
| 4.  | Lėšų poreikis ir šaltiniai | Finansavimo poreikio nėra.  |
| 5.  | Antikorupcinis sprendimo projekto vertinimas | Atliktas teisės akto projekto antikorupcinis vertinimas, parengta pažyma. |
| 6.  | Kiti sprendimui priimti reikalingi pagrindimai, skaičiavimai ar paaiškinimai | - |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | - |